Document ID: /roh_data/filtered/fineweb-2-filterrobots_roh.jsonl.gz/49816

La regiun da vacanzas Engiadina Scuol vul promover il tema «aua minerala». L’organisaziun turistica ha perquai lantschà a Scuol in project en quai connex. La vischnanca politica, la vischnanca burgaisa, la societad Pro Büvetta Tarasp e la fundaziun Pro aua minerala han suttascrit ina decleraziun d’intenziun che oblighescha ina stretga collavuraziun. 420’000 francs stattan a disposiziun, la mesadad vegn dal chantun Grischun.
Il tema aua minerala differenzieschia nus da las autras destinaziuns
Aua minerala è ina part da l'istorgia
Las funtaunas d’aua mineralas èn gia a partir da l'onn 1369 enconuschentas en l'Engiadina Bassa. Dapi radund 150 onns vegn quai tema era nizzegià turisticamain.
Oz n’è l’aua minerala betg pli in tema sco aua per curas, ma dess daventar in tema central sco purschida turistica.
RR novitads 12:00